b'\n_START_ARTICLE_\nSigismund I al Poloniei\n_START_SECTION_\nBiografie\n_START_PARAGRAPH_\n\xc3\x8en momentul \xc3\xaen care a fost ales rege al Poloniei, \xc3\xaen anul 1506, era principe al Sileziei, \xc3\xaen cadrul Sf\xc3\xa2ntului Imperiu Roman. A urmat pe tronul Poloniei fra\xc8\x9bilor s\xc4\x83i mai mari, Ioan Albert \xc8\x99i Alexandru. Cel mai mare dintre fra\xc8\x9bi, Vladislav al II-lea, era concomitent rege al Boemiei, Ungaria \xc8\x99i Croa\xc8\x9biei._NEWLINE_Tat\xc4\x83l celor patru a fost regele Cazimir al IV-lea al Poloniei, iar mama lor a fost Elisabeta de Habsburg, nepoata \xc3\xaemp\xc4\x83ratului Sigismund de Luxemburg.\n_START_SECTION_\nVia\xc8\x9ba\n_START_PARAGRAPH_\nFiul regelui Cazimir al IV-lea \xc8\x99i a Elisabetei de Austria, Sigismund i-a urmat pe fra\xc8\x9bii s\xc4\x83i, Ioan I Albert \xc8\x99i Alexandru I, la tronul Poloniei. Fratele lor mai t\xc3\xa2n\xc4\x83r, Vladislac al II-lea a devenit rege al Ungariei \xc8\x99i Boemiei._NEWLINE_Sigismund a fost botezat ca omonim al bunicului din partea mamei sale, Sf\xc3\xa2ntul \xc3\x8emp\xc4\x83rat Roman Sigismund, care a murit \xc3\xaen 1437._NEWLINE_Sigismund s-a confruntat cu provocarea de a consolida puterea intern\xc4\x83, \xc3\xaen scopul de a face fa\xc8\x9b\xc4\x83 amenin\xc8\x9b\xc4\x83rilor externe ale \xc8\x9b\xc4\x83rii. \xc3\x8en timpul domniei lui Alexandru, fusese instituit\xc4\x83 legea Nihil novi, care le interzicea regilor Poloniei s\xc4\x83 adopte legi, f\xc4\x83r\xc4\x83 acordul Seimului. Acest lucru a stricat rela\xc8\x9biile lui Sigismund cu szlachta (nobili polonezi) \xc8\x99i magna\xc8\x9bii._NEWLINE_\xc3\x8en ciuda acestui lucru, el a stabilit o armat\xc4\x83 de recru\xc8\x9bi \xc8\x99i birocra\xc8\x9bia necesar\xc4\x83 pentru a-l finan\xc8\x9ba. El a \xc3\xaenfiin\xc8\x9bat codurile juridice care formalizau iob\xc4\x83gia \xc3\xaen Polonia, blocand \xc8\x9b\xc4\x83ranii pe mo\xc8\x99iile nobililor._NEWLINE_Dup\xc4\x83 moartea lui Janusz al III-lea al Masoviei \xc3\xaen 1526, Sigismund a reu\xc8\x99it s\xc4\x83 anexeze Ducatul Masoviei. Intermitent \xc3\xaen razboiul cu Vasily al III-lea al Moscovei, \xc3\xaencep\xc3\xa2nd din 1507, (\xc3\xaenainte, armata sa era \xc3\xaen totalitatea sub comanda lui). Anul 1514 a fost marcat prin c\xc4\x83derea cet\xc4\x83\xc8\x9bii Smolensk (sub domina\xc8\x9bie lituanian\xc4\x83) pic\xc3\xa2nd \xc3\xaen m\xc3\xa2inile for\xc8\x9belor moscovite. Aceste conflicte au f\xc4\x83cut parte din r\xc4\x83zboaiele moscovite. \xc3\x8en 1515 el a intrat \xc3\xaen alian\xc8\x9b\xc4\x83 cu Sf\xc3\xa2ntul \xc3\x8emp\xc4\x83rat Roman, Maximilian I._NEWLINE_\xc3\x8en schimb pentru Maximilian, Sigismund a fost de acord cu c\xc4\x83s\xc4\x83toria copiilor fratelui s\xc4\x83u, Vladislav al II-lea al Boemiei \xc8\x99i Ungariei, cu nepo\xc8\x9bii lui Maximilian. Prin acest contract de c\xc4\x83s\xc4\x83torie, Boemia \xc8\x99i Ungaria au trecut \xc3\xaen Casa Habsburg \xc3\xaen 1526, la moartea nepotului lui Sigismund, Ludovic al II-lea._NEWLINE_\xc3\x8engrijorat de leg\xc4\x83turile tot mai mari dintre Habsburgi \xc8\x99i Rusia, \xc3\xaen 1524 Sigismund a semnat o alian\xc8\x9b\xc4\x83 franco-polonez\xc4\x83 cu regele Fracisc I al Fran\xc8\x9bei. Cu toate acestea, acordul a c\xc4\x83zut dup\xc4\x83 ce Francisc I a fost \xc3\xaenvins de Carol Quintul \xc3\xaen B\xc4\x83t\xc4\x83lia de la Pavia (1525)._NEWLINE_R\xc4\x83zboaiele poloneze \xc3\xaempotriva Cavalerilor Teutoni s-au \xc3\xaencheiat \xc3\xaen 1525, c\xc3\xa2nd Albert, Ducele de Prusia \xc8\x99i nepotul lui Sigismund, s-a convertit la luteranism, securiz\xc3\xa2nd Ordinul \xc8\x99i aduc\xc3\xa2nd omagiu lui Sigismund._NEWLINE_\xc3\x8en alte probleme ale politicii, Sigismund a c\xc4\x83utat o coexisten\xc8\x9b\xc4\x83 pa\xc8\x99nic\xc4\x83 cu Hanatul Crimeei, \xc3\xaens\xc4\x83 nu a reu\xc8\x99it s\xc4\x83 pun\xc4\x83 cap\xc4\x83t complet disputelor de frontier\xc4\x83._NEWLINE_Sigismund era interesat de umanismul renascentist \xc8\x99i de rena\xc8\x99terea antichit\xc4\x83\xc8\x9bii clasice. El \xc8\x99i a doua consoart\xc4\x83, Bona Sforza, fiica lui Gian Galeazzo Sfoza de Milano, au fost patronii culturii renascentiste, care, sub domnia lor, a \xc3\xaenceput s\xc4\x83 \xc3\xaenfloreasc\xc4\x83 \xc3\xaen Polonia \xc8\x99i \xc3\xaen Marele Ducat al Lituaniei._NEWLINE_La moartea lui Sigismund, fiul s\xc4\x83u, Sigismund al II-lea August a fost ultimul rege Iagello al Poloniei \xc8\x99i al Marelui Ducat al Lituaniei._NEWLINE_Sigismund a fost membru al Ordinului L\xc3\xa2na de Aur.'